Държавен вестник, бр. 50, 2003 г., стр. 3

Б Р О Й  50
Д Ъ Р Ж А В Е Н   В Е С Т Н И К
С Т Р .  3
§ 12. В чл. 23, ал. 1, т. 3 думата “нетрудоспо-
собност” се заменя с “неработоспособност”.
§ 13. В чл. 24 се правят следните изменения:
1. В ал. 1 т. 3 се изменя така:
“3. при настъпване на обстоятелствата по
чл. 19, т. 3, 4 и 5.”
2. Алинея 2 се изменя така:
“(2) Изпълнението на мирновременната ал-
тернативна служба по ал. 1, т. 2 и 3 се прекратя-
ва с решение на Комисията по алтернативната
служба въз основа на документи, посочени в
правилника за прилагане на закона.”
§ 14. Член 25 се отменя.
§ 15. Член 27 се изменя така:
“Чл. 27. (1) По време на изпълнение на мир-
новременната алтернативна служба гражда-
нинът има право на възнаграждение в размер,
определен с правилника за прилагане на за-
кона. Възнаграждението се заплаща по реда
на глава дванадесета, раздел IV от Кодекса на
труда.
(2) Когато мирновременната алтернатив-
на служба се изпълнява в населено място, раз-
лично от местоживеенето на гражданина, той
има право на възнаграждение с увеличен раз-
мер, определен с правилника за прилагане на
закона.
(3) По време на изпълнение на мирновре-
менната алтернативна служба гражданинът
ползва платен годишен отпуск в размер 14 ра-
ботни дни и има право на отпуски по чл. 157,
ал. 1, т. 1—4 и чл. 162 от Кодекса на труда.
(4) Платеният годишен отпуск се ползва по
реда на глава осма, раздел II от Кодекса на тру-
да, като през време на отпуска гражданинът
получава от работодателя възнаграждението,
определено по реда на ал. 1, съобразно броя на
дните на ползвания отпуск.
(5) За времето на отпуск по чл. 157, ал. 1,
т. 1—4 от Кодекса на труда изпълняващият мир-
новременна алтернативна служба получава от
работодателя възнаграждението, определено по
реда на ал. 1, за дните на ползвания отпуск, а
при ползване на отпуск по чл. 162 от Кодекса на
труда—само за първите 3 дни.”
§ 16. Член 28 се изменя така:
“Чл. 28. (1) По време на изпълнение на мир-
новременната алтернативна служба спрямо
гражданите и работодателите се прилагат съ-
ответно чл. 124—129, глава седма, глава десета,
раздели I и II, чл. 215, глава тринадесета и глава
четиринадесета от Кодекса на труда.
(2) Положеният извънреден или нощен труд
се заплаща съгласно Кодекса на труда.
(3) Работодателят и гражданинът нямат
право да се договарят помежду си и да поемат
права и задължения, различни от нормативно
установените.
(4) Колективните трудови договори нямат
действие спрямо гражданите, които изпълня-
ват мирновременна алтернативна служба.
(5) Времето, през което се изпълнява мир-
новременна алтернативна служба, както и вре-
мето, през което се ползват отпуските по
чл. 27, ал. 3, се зачита за трудов и осигурите-
лен стаж.
(6) Работниците и служителите от държав-
ни учреждения, предприятия, търговски дружес-
тва или при други работодатели, с изключение
на държавните служители, постъпили за изпъл-
нение на мирновременна алтернативна служ-
ба, са в неплатен служебен отпуск до изслужва-
нето на срока на службата. На работните им
места могат да се назначават лица със срочен
трудов договор.”
§ 17. Член 29 се изменя така:
“Чл. 29. По време на изпълнение на мирно-
временната алтернативна служба за сметка на
републиканския бюджет гражданите имат пра-
во на безплатен транспорт, предназначен за
обществен превоз на пътници в населеното
място, където изпълняват мирновременна ал-
тернативна служба.”
§ 18. Член 30 се изменя така:
“Чл. 30. По време на изпълнение на мирно-
временната алтернативна служба гражданите
имат следните ограничения:
1. нямат право да извършват религиозна или
атеистична пропаганда на работното си място;
2. не могат да членуват в синдикални орга-
низации и нямат право на стачка;
3. не могат да отказват изпълнение на за-
дълженията по мирновременната алтернатив-
на служба по религиозни мотиви;
4. нямат право да се кандидатират за на-
родни представитeли, общински съветници и
кметове;
5. нямат право да извършват търговска дей-
ност, да бъдат членове на управителни или
контролни органи на търговски дружества и
кооперации, както и да сключват трудови до-
говори;
6. могат да напускат територията на страна-
та само през време на отпуск.”
§ 19. Създава се чл. 31а:
“Чл. 31а. (1) През първите 4 месеца на мир-
новременната алтернативна служба работно-
то време на гражданина може да се намалява
до 4 часа дневно, когато работодателят е съг-
ласен и гражданинът се включи в квалифика-
ционни курсове, организирани по реда на За-
кона за професионалното образование и обу-
чение и свързани с характера на изпълнява-
ната работа.
(2) При неуспешно завършване на квалифи-
кационния курс използваното за професионал-
но обучение време не се признава за изпълне-
ние на мирновременна алтернативна служба.”
§ 20. В чл. 32 думите “чл. 29, ал. 1, т. 2, 3 и 4”
се заменят с “чл. 27, ал. 3”.
§ 21. В чл. 33, ал. 2, т. 8 думите “в съответст-
вие със статута им по чл. 29, ал. 2” се заличават.